**OSNOVNA ŠKOLA CENTAR**

 **ŠKOLSKI ODBOR**

Tel: 052 222 248; fax: 394-864

e-mail: ured@os-centar-pu.skole.hr

KLASA: 003-06/17-01/04

URBROJ: 2168/01-55-53-10-17-2

***Z A P I S N I K***

s konstituirajuće sjednice Školskog odbora Osnovne škole Centar održane dana 24. travnja 2017. godine u uredu ravnateljice Škole s početkom u 14:00 sati.

***DNEVNI RED:***

1. Izvješće predsjedavatelja sjednice o imenovanim članovima Školskog odbora
2. Verifikacija mandata članova Školskog odbora
3. Izbor predsjednika i zamjenika predsjednika Školskog odbora
4. Izbor zapisničara koji vodi zapisnik sjednice Školskog odbora

Ravnateljica Melita Milić otvara konstituirajuću sjednicu. Do imenovanja predsjednika Školskog odbora sjednicu vodi najstariji član Marijan Kaurić.

**Ad 1.)** Izvjestilo se o imenovanju članova Školskog odbora:

* da je Učiteljsko vijeće imenovalo dana 02. ožujka 2017. iz reda učitelja i stručnih suradnika: Dritu Jusufi, učiteljicu engleskog jezika i Marinu Spajić, vjeroučiteljicu,
* da su radnici imenovali dana 16. ožujka 2017. godine za predstavnika radnika

Ljiljanu Glad-Racan, učiteljicu glazbene kulture,

* da je Vijeće roditelja imenovalo dana 11. travnja 2017. iz reda roditelja Danijelu Zubić,
* da je osnivač Grad Pula imenovao dana 01. ožujka 2017. godine članovima Školskog odbora: Dijanu Šain, Marijana Kaurića i Massima Brajuhu

**Ad 2.)** Verificirani su mandati šest imenovanih članova Školskih odbora na način da je provjeren njihov identitet s podacima iz akata o imenovanju te je utvrđeno da su mandati imenovanih članova Školskog odbora istiniti.

Dijana Šain imenovana od strane osnivača Grada Pule nije bila nazočna na konstituirajućoj sjednici ŠO te će se njezin mandat verificirati naknadno na prvoj sljedećoj sjednici na kojoj bude nazočna.

**Ad 3.)** Za predsjednicu Školskog odbora jednoglasno je izabrana Ljiljana Glad-Racan. Prijedlog za zamjenicu predsjednice Školskog odbora jednoglasno se prihvaća te je izabrana Danijela Zubić.

**Ad 4.)** Za zapisničara sjednica predložen je Massimo Brajuha. Nazočni članovi Školskog odbora jednoglasno su izabrali Massima Brajuhu za zapisničara.

Sjednica je završila u 15:00 sati.

U Puli, 24. travnja 2017. godine

 Zapisničar: Predsjednica Školskog odbora:

Massimo Brajuha Ljiljana Glad-Racan

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_